Diari Oficial de la Generalitat Valenciana


Sumari del DOGV 2639, del 04-12-1995 (1995/836904)

DECRET 349/1995, de 28 de novembre, del Govern Valencià, sobre regulació del personal eventual al servei de l'Administració del Govern Valencià.
------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1995/11/28/349/dof/vci/html**

### Dades del document

Número de DOGV
:   2639

Data del DOGV
:   04-12-1995

Secció del DOGV
:   DISPOSICIONS GENERALS

Número del document
:   1995/836904


Data del document
:   28-11-1995

Organisme emissor
:   Conselleria d'Administració Pública

Tipus de document
:   Decret

Anàlisi jurídica

DECRET 349/1995, de 28 de novembre, del Govern Valencià, sobre regulació del personal eventual al servei de l'Administració del Govern Valencià.
  
La modificació del Decret Legislatiu de 20 de març de 1991, del Govern Valencià, per la Llei de la Generalitat Valenciana 12/1994, de 28 de desembre, de Mesures Administratives i de Modificació del Text Articulat de la Llei de Bases de Taxes de la Generalitat Valenciana, que alhora és recollida en el Decret Legislatiu de 24 d'octubre de 1995, del Govern Valencià, configura un nou marc legal en la regulació que el Decret 203/1988, de 26 de desembre, del Govern Valencià, fa del personal eventual al servei de la Generalitat Valenciana.
  
D'altra banda, la Llei 30/1984, de 2 d'agost, de Mesures per a la Reforma de la Funció Pública, estableix amb caràcter bàsic les competències que els governs de les comunitats autònomes tenen en aquesta matèria.
  
Per consegüent, cal una nova reglamentació del personal eventual de la Generalitat Valenciana que, exquisidament respectuós amb el pressupost legal, possibilite el protagonisme que correspon al Govern Valencià per distribuir aquest personal entre les conselleries, atenent l'estructura del Govern Valencià i les necessitats d'aquestes, en funció de la dimensió i la naturalesa de les seues competències i funcions.
  
Per tant, a proposta del conseller d'Administració Pública i amb la deliberació prèvia del Govern Valencià, en la reunió del dia 28 de novembre de 1995,
  
DECRETE
  
  
Article primer
  
Serà considerat personal eventual del Govern Valencià aquell que exercesca llocs expressament qualificats per les funcions de confiança o d'assessorament especial, i el seu nomenament i cessament seran lliures.
  
Aquest personal cessarà automàticament quan siga cessada l'autoritat a què preste les seues funcions, sense que, en cap cas, l'exercici d'aquests llocs de treball puga constituir cap mèrit per a l'accés a la funció pública o la promoció interna.
  
  
Article segon
  
El Govern Valencià realitzarà la distribució dels llocs de treball de naturalesa eventual, entre les diferents conselleries, com també del crèdit que calga per a la retribució d'aquests, d'acord amb el crèdit total establert amb aquesta finalitat en la Llei de Pressupostos.
  
  
Article tercer
  
És competència exclusiva del president de la Generalitat Valenciana i dels consellers el lliure nomenament i cessament del personal eventual que els corresponga i de la proposta de les seues retribucions, les quals hauran de ser aprovades pel Govern Valencià en funció de la dedicació, el grau de preparació exigit i el nivell de titulació adequat per al millor exercici de les funcions que aquest personal té assignades.
  
  
DISPOSICIó DEROGATòRIA
  
  
Són derogades totes les normes de rang igual o inferior que s'oposen a l'establert en aquest decret, i expressament el Decret 203/1988, de 26 de desembre, del Govern Valencià, sobre Regulació del Personal Eventual al Servei de la Generalitat Valenciana.
  
  
  
DISPOSICIó FINAL
  
  
Aquest decret vigirà l'endemà de la publicació en el Diari Oficial de la Generalitat Valenciana.
  
  
València, 28 de novembre de 1995
  
  
El president de la Generalitat Valenciana,
  
EDUARDO ZAPLANA HERNáNDEZ-SORO
  
El conseller d'Administració Pública,
  
JOSÉ JOAQUíN RIPOLL SERRANO


Còpia Permalink ELI